标题：黄发垂髫
成语资料
【汉语文字】黄发垂髫  楷书“黄发垂髫”
【汉语拼音】huáng fà chuí tiáo
【英文翻译】old and young； the aged and the young；towhead man and hanging hair at front of child's head
【词语解释】指老人和儿童，即老老少少。
【字词解释】
黄发：老年人头发由白转黄，旧时长寿的象征，后常用指老人。
垂髫：古代男子成年要加冠，而童子未冠者头发下垂，后常用指儿童。
【成语用法】联合式；作主语、宾语、定语。
成语出处
1、《诗经·鲁颂·閟宫》：“黄发台背。”
2、晋·潘岳《藉田赋》：“垂髫总发。”
3、东晋·陶渊明《桃花源记》：“黄发垂髫（tiáo），并怡然自乐。”
成语辨析
1、“髫”字容易写错，上面为一个“髟”(biāo)字，下面则是“召”字，单字即意为“儿童蓄积在额头上的弯曲下垂的头发”
2、“髫”不可读成“zhāo”
3、“垂”不可读成“cuí”
成语来源典故
出处一《诗经·鲁颂·閟宫》  《诗经》封面[1]
出处一原文閟宫有侐，实实枚枚。赫赫姜嫄，其德不回。上帝是依，无灾无害。弥月不迟，是生后稷。降之百福。黍稷重穋，稙稺菽麦（。奄有下国，俾民稼穑。有稷有黍，有稻有秬。奄有下土，缵禹之绪。 
后稷之孙，实维大王。居岐之阳，实始剪商。至于文武，缵大王之绪，致天之届，于牧之野。无贰无虞，上帝临女。敦商之旅，克咸厥功。王曰叔父，建尔元子，俾侯于鲁。大启尔宇，为周室辅。 
乃命鲁公，俾侯于东。锡之山川，土田附庸。周公之孙，庄公之子。龙旂承祀。六辔耳耳。春秋匪解，享祀不忒。皇皇后帝！皇祖后稷！享以骍牺，是飨是宜。降福既多，周公皇祖，亦其福女。 
秋而载尝，夏而楅衡，白牡骍刚。牺尊将将，毛炰胾羹。笾豆大房，万舞洋洋。孝孙有庆。俾尔炽而昌，俾尔寿而臧。保彼东方，鲁邦是常。不亏不崩，不震不腾。三寿作朋，如冈如陵。 
公车千乘，朱英绿縢，二矛重弓。公徒三万，贝胄朱綅。烝徒增增，戎狄是膺，荆舒是惩，则莫我敢承！ 
俾尔昌而炽，俾尔寿而富。黄发台背，寿胥与试。俾尔昌而大，俾尔耆而艾。万有千岁，眉寿无有害。 
泰山岩岩，鲁邦所詹。奄有龟蒙，遂荒大东。至于海邦，淮夷来同。莫不率从，鲁侯之功。 
保有凫绎，遂荒徐宅。至于海邦，淮夷蛮貊。及彼南夷，莫不率从。莫敢不诺，鲁侯是若。 
天锡公纯嘏，眉寿保鲁。居常与许，复周公之宇。鲁侯燕喜，令妻寿母。宜大夫庶士，邦国是有。既多受祉，黄发儿齿。 
徂来之松，新甫之柏。是断是度，是寻是尺。松桷有舄，路寝孔硕，新庙奕奕。奚斯所作，孔曼且硕，万民是若。
出处一译文宫庙深闭真是静谧，殿堂阔大结构紧密。名声赫赫圣母姜嫄，她的德性端正专一。上帝给她特别福泽，痛苦灾害没有经历。怀胎满月而不延迟，于是生出始祖后稷。上帝赐他许多福气。降下糜子谷子种稑，还有豆麦各种谷米。荫庇普天之下邦国，让那人民学习农艺。种下谷子糜子满野，种下水稻黑秬遍地。拥有天下这片沃土，将那大禹余绪承继。 
后稷那位后代嫡孙，正是我们先君太王。他迁居到岐山山阳，从此开始翦灭殷商。发展及至文王武王，来将太王传统发扬。接受天命实行征伐，殷郊牧野摆开战场。不要分心不要犯错，上帝监督保你吉祥。治服敌方殷商军队，能够完成大功一项。于是成王说道：“叔父，您诸子中择立其长，封于鲁地快快前往，要去努力扩土开疆，作为周室藩辅屏障。” 
因此命其号为鲁公，封为诸侯王畿之东。赐他大片山川田地，并把小国作为附庸。他是周公后代嫡孙，他是庄公之子僖公。载着龙旗前去祭祀，六缰柔软手中轻控。春秋两祭都不懈怠，献享祀祖一心庄重。上帝在天辉煌英明，始祖后稷伟大光荣。神位前供赤色全牛，敬请前来吃喝享用，降下吉祥幸福重重。这位伟大先祖周公，让你享福大有神通。 
秋天祭祀命名为尝，夏天给牛设置栏杠。雄牛色白小牛色红，献祭酒尊碰击锵锵。烧烤小猪熬煮肉汤，盛入笾豆装满大房。万舞规模浩浩荡荡，孝孙总有吉庆祯祥。让你炽盛而又兴旺，让你长寿无灾无恙。保卫王朝东方国土，鲁国实为诸侯之长。山不缺损也不崩溃，水不震激也不动荡。有上中下三寿比并，犹如巍峨峰峦山冈。 
鲁公战车有一千乘，矛饰红缨弓扎绿绳，两矛两弓以备交锋。鲁公步兵有三万人，头盔镶贝红线缀缝，众多军队一层一层。戎族狄族我将痛击，楚国徐国我将严惩，没人胆敢与我抗衡。 
让你兴旺而又炽盛，让你长寿富贵同在。白发变黄背有鱼纹，寿命都能长如泰岱。让你康健而又强壮，让你高寿年至耆艾。过了万岁再加千岁，活到高寿不受损害。 
泰山真是高大森严，鲁国视为境内天险。拥有两山龟山蒙山，疆土直到东方极边。延伸已接海畔附庸，淮夷都来盟会谒见。他们无不相率服从，这是鲁侯功业所建。 
据有两山那凫那绎，抚定徐戎旧居之地。延伸直到海边小邦，要将淮夷蛮貊治理。那些南方蛮夷之族，他们无不听命服气。没人敢不唯唯诺诺，顺从鲁侯岂敢叛逆。 
上天赐给鲁公洪福，让他高寿保卫鲁域。常许二地又有居处，恢复周公原有疆宇。鲁侯设宴让人欢喜，既有贤妻又有老母。协调众士与卿大夫，国家遂能保有其土。已经获得许多福祉，白发变黄乳齿再出。 
徂徕山上青松郁郁，新甫山上翠柏葱葱。将它截断将它砍斫，丈量尺寸留下待用。松木方椽又粗又大，寝殿宽敞气势恢宏，新修庙堂光彩融融。大夫奚斯写成此诗，篇幅漫长蕴涵甚丰，此心此意万民顺从。[1]
出处二《藉田赋》
出处二原文伊晋之四年正月丁未，皇帝亲率群后藉于千亩之甸，礼也。晋书曰：丁亥藉田，戊子大赦。今为丁未，误也。千亩，已见西京赋。礼记曰：天子籍田千亩。於是乃使甸帅清畿，野庐扫路。周礼曰：甸师掌帅其属，而耕耨王籍。郑玄曰：师，犹长也。然师而为帅者，避晋景帝讳也。周礼曰：野庐氏，掌达国之道路也。封人壝宫，掌舍设枑。周礼曰：封人，掌设王之社壝，为畿封而树之。郑玄曰：聚土曰封。壝，谓坛及堳埒也。周礼曰：掌舍，掌王之会同之舍，设枑再重。杜子春读为枑。枑。行马也。壝，以委切。枑，音互。青坛蔚其岳立兮，翠幕黕以云布。国语，虢文公曰：古者，王命司空，除坛于藉。杨脩许昌宫赋曰：华殿炳而岳立。郑玄周礼注曰：帷覆上曰幕。魏文帝愁霖赋曰：玄云黕其四塞。黕，黑貌也。封禅书曰：云布雾散。黕，丁敢切。结崇基之灵趾兮，启四涂之广阼。崇基，谓坛也。於坛四面而为阶也。说文曰：趾，基也。又曰：阼，主阶也。沃野坟腴，膏壤平砥。坟腴、平砥，已见上文。史记曰：京师膏壤，沃野千里。毛诗曰：周道如砥。清洛浊渠，引流激水。子虚赋曰：激水推移。遐阡绳直，迩陌如矢。史记曰：秦孝公坏井田，开阡陌。风俗通曰：南北曰阡，东西曰陌。绳直，已见上文。诗曰：其直如矢。繱犗服于缥轭兮，绀辕缀於黛耜。繱犗，帝耕之牛也。说文曰：繱，帛青色，音葱。犗牛，已见吴都赋。又曰：缥，帛青白色。辕轭，犁辕轭也。郑玄周礼注曰：辕端压牛领曰轭，於革切。说文曰：绀，染青而扬赤色也。郑玄礼记注曰：耜，耒之金。俨储驾於廛左兮，俟万乘之躬履。驾牛俨然在於廛左，以待天子躬亲履之，耕以储畜，故曰储驾也。说文曰：俨，好貌也。晋灼汉书曰：廛，一百亩也。然古耕以耒而今以牛者，盖晋时创制，不沿於古也。百僚先置，位以职分。百僚，已见上文。羽猎赋曰：先置乎白杨之南。汉书曰：六卿各有徒属职分也。自上下下，具惟命臣。周易曰：自上下下，其道大光。西京赋曰：具惟帝臣。郑玄仪礼注曰：命者，加爵服之名。袭春服之萋萋兮，接游车之辚辚。司马彪上林赋注曰：袭，服也。礼记曰：孟春衣青衣。春服，已见魏都赋。薛君韩诗章句曰：萋萋，盛也。文颖汉书注曰：天子出，游车九乘。毛诗曰：有车辚辚。微风生於轻幰，纤埃起於朱轮。幰，车幰也。释名曰：车幰，所以御热也。朱轮，见吴都赋。森奉璋以阶列，望皇轩而肃震。森，盛貌也。毛诗曰：奉璋峨峨，髦士攸宜。阶，爵之次也。尔雅曰：震，惧也。若湛露之晞朝阳，似众星之拱北辰也。毛诗曰：湛湛露斯，匪阳不晞。毛苌曰：晞，乾也。言露见日而乾，以喻诸侯承命而施敬也。论语：子曰：为政以德，譬如北辰，居其所，而众星共之。 
於是前驱鱼丽，属车鳞萃。周礼曰：王出入，则自左驭而前驱。郑玄曰：前驱，如今导引也。鱼丽，已见东京赋。属车，已见西京赋。子虚赋曰：珍怪鸟兽，万端鳞萃。阊阖洞启，参涂方驷。洛阳宫舍记曰：洛阳有阊阖门。西京赋曰：旁开三门，参涂夷庭。羽猎赋曰：方驾千驷。常伯陪乘，太仆秉辔。尚书曰；左右常伯。应劭曰：汉官仪曰：侍中，周成王常伯任侍中，殿下称制，出即陪乘。郑玄周礼注曰：陪乘，参乘也。汉旧仪曰：汉乘舆大驾仪，公卿奉引，太仆御也。后妃献穜稑之种，司农撰播殖之器。周礼曰：上春，诏王后帅六宫之人，而生穜稑之种，而献于王。郑司农曰：先种後熟谓之穜，後种先熟谓之稑。汉书曰：大农令，武帝更名大司农。孔安国论语注曰：撰，具也。史记曰：后稷播植百谷。孔安国尚书传曰：播，布也。苍颉篇曰：殖，种也。挈壶掌升降之节，宫正设门闾之跸。周礼有挈壶氏。周礼曰：宫正，凡邦之事跸宫中。郑玄曰：正，长也。宫中之长也。郑司农曰：跸，谓止行者清道，若今时警跸。天子乃御玉辇，荫华盖。臧荣绪晋书曰：大驾卤簿有大辇，华盖，中道。玉辇，大辇也。华盖，已见西京赋。冲牙铮鎗，绡纨綷纟蔡。礼记曰：凡带必有佩，佩玉有冲牙。郑玄曰：冲牙，居中央，以前後触也。铮鎗，玉声也。铮，义耕切。鎗，义行切。郑玄礼记注曰：绡，绮属也。许慎淮南子注曰：纨，素也。汉书班婕妤赋曰：纷綷纟蔡兮纨素声。绡，思樵切。纨，音丸。綷，七悴切。纟蔡，七大切。金根照耀以蜅晃兮，龙骥腾骧而沛艾。司马彪续汉书曰：汉承秦制，御为乘舆，金根安车，五采文画辀。西京赋曰：乃奋翅而腾骧。龙骥、沛艾，已见上文。表朱玄於离坎，飞青缟於震兑。中黄晔以发挥，方采纷其繁会。谓卤簿之仪，车骑旌旗，各依方色。表，犹摽也。周易曰：离，南方之卦也；坎者，正北方之卦也；震者，东方；兑，正西秋也。周礼曰：东方谓之青，南方谓之赤，西方谓之白，北方谓之黑。毛苌诗传曰：缟，白色也。缟，古老切。周礼曰：地谓之黄。臧荣绪晋书，卤簿，曰青立车、青安车、赤立车、赤安车、黄立车、黄安车、白立车、白安车、黑立车、黑安车，合十乘，并驾驷，建旗十二，如车色。五辂鸣銮，九旗扬旆。周礼曰：王之五路：一曰玉路，二曰金路，三曰象路，四曰革路，五曰木路。又曰：掌九旗之物名：日月为常，蛟龙为旂，通帛为旃；杂帛为物，熊虎为旗，鸟隼为旟；龟蛇为旐，全羽为<方遂>，析羽为旌。琼鈒入蕊，云罕晻蔼。臧荣绪晋书曰：云罕车驾驷，戟车载。闟与鈒音义同也。苍颉篇曰：{蕊木}，聚也。楚辞曰：扬云霓之晻蔼。鈒，音吸。晻，音乌感切。箫管嘲哳以啾嘈兮，鼓鞞硡隐以砰潏。箫管，已见上文。楚辞曰：鹍鸡嘲哳而悲鸣。苍颉篇曰：啾，众声也。嘈，已见上文。周礼曰：锺师掌鞞。郑玄曰：击鞞以和乐。字林曰：鼙，小鼓也。鞞与鼙同，步迷切。硡与訇音义同，火宏切。字书曰：砰，大声也。字指曰：潏，大声也。砰，披萌切。潏，苦盖切。笋虡嶷以轩翥兮，洪锺越乎区外。笋虡、轩翥，已见西京赋。天子之行，击左右锺，已见西都赋。震震填填，尘骛连天，以幸乎藉田。震震，盛也。郭璞尔雅注曰：阗阗，群行声也。东观汉记曰：王邑旗帜蔽野，埃尘连天。骛或为雾，非也。蝉冕颎以灼灼兮，碧色肃其千千。蝉冕，已见魏都赋。千千，碧貌。似夜光之剖荆璞兮，若茂松之依山巅也。 
於是我皇乃降灵坛，抚御耦。降，谓临幸也。应劭汉官仪曰：天子东耕之日，天子升坛，上空无祭，天子耕於坛，举耒三推而已。论语曰：长沮、桀溺耦而耕。郑玄曰：耜广五寸，二耜为耦。王逸楚辞注曰：抚，持也。坻场染屦，洪縻在手。方言曰：坻，场也。蚍蜉犁鼠之场谓之坻。场，浮壤之名也，音伤。说文曰：縻，牛辔也，忙皮反。三推而舍，庶人终亩。三推，已见上文。国语，虢文公曰：王耕一，班三之，庶人终于千亩。韦昭曰：一，一耜之也。班，次也。三之，下各三其上。王一，公三，卿九，大夫二十七，庶人尽耕也。既云以牛而又言推者，盖沿古成文，不可以文而害实也。，扶发切。然国语与礼记不同，而潘杂用之。贵贱以班，或五或九。礼记曰：帝藉，三公五推，卿诸侯九推。于斯时也，居靡都鄙，民无华裔。都，谓京邑也。杜预左传注：鄙，邑也。左传，孔子曰：裔不谋夏，夷不乱华。王肃家语注曰：裔，边裔也。长幼杂鹓以交集，士女颁斌而咸戾。杂鹓，众多貌也。颁斌，相杂之貌也。尔雅曰：戾，至也。被褐振裾，垂髫总发，老子曰：被褐而怀玉。杜预左氏传注曰：振，整也。说文曰：褐者，粗衣也。尔雅曰：衱，谓之裾。郭璞曰：衣後裾也。衱，音劫。魏志，毛玠曰：臣垂髫执简，埤苍曰：髫，髦也，大聊切。毛诗曰：总角之宴。毛苌曰：总角，结发也。蹑踵侧肩，掎裳连襼。说文曰：蹑，追也。蹑其踵，所以为追逐也。声类曰：踵，足根也。史记：冯驩曰：夫朝趋市者，侧肩争门而入。贾逵国语注曰：从後牵曰掎。方言曰：衤复襦，江湖之间或谓之箫襼。郭璞方言注曰：襼，即袂字也。说文曰：袂，袖也。黄尘为之四合兮，阳光为之潜翳。山阳公载记曰：贾诩鸣鼓雷震，黄尘蔽天。西都赋曰：红尘四合。动容发音而观者，莫不抃鳷乎康衢，讴吟乎圣世。列子曰：一里老幼，喜跃抃鳷。康衢，已见上文。吾丘寿王骠骑论功曰：游童牧竖，咏德讴吟。情欣乐於昏作兮，虑尽力乎树蓺。昏作，已见西京赋。韩诗外传曰：子路治蒲，孔子曰：我入其境，田畴甚易，草莱甚辟，故其人尽力也。周礼曰：正月之吉，颁职事，二日树蓺。郑玄毛诗笺曰：蓺，犹树也。靡谁督而常勤兮，莫之课而自厉。说文曰：谁，何也，谓责问之也。字书曰：督，察也。王逸楚辞注曰：课，试也。躬先劳以说使兮，岂严刑而猛制之哉！周易曰：说以使民，民忘其劳。史记曰：秦繁法严刑，而天下不振。 
有邑老田父，或进而称曰：盖损益随时，理有常然。周易曰：损益盈虚，与时偕行。又曰：随时之义大矣哉！晏子春秋曰：物有必至，事有常然，古之道也。高以下为基，民以食为天。老子曰：贵必以贱为本，高必以下为基。汉书，郦食其曰：王者以人为天，而民以食为天。正其末者端其本，善其後者慎其先。言治国之道，以商为末而农为本，以货为後而食为先也。陆贾新语注曰：治末者调其本。李奇汉书注曰：本，农也。末，贾也。汉书，诏曰：农，天下之本也，而人或不务本而事末，故生不遂。礼记曰：善终者如始。尚书大传曰：八政何以先食。传曰：食者万物之始。人事之本也，故八政先食。夫九土之宜弗任，四人之务不壹。国语，展禽曰：共工氏之子曰后土，能平九土。韦昭曰：九土，九州之土。尚书曰：禹别九州，任土作贡。管子曰：士农工商四民者，国之正民也。孔安国尚书传曰：壹，专一也。野有菜蔬之色，朝靡代耕之秩。礼记曰：三年耕，必有一年食，虽有凶旱水溢，人无菜色。又曰：夫禄足以代其耕。无储稸以虞灾，徒望岁以自必。言无储稸以度荒灾，空自必望於岁也。崔寔四民月令曰：十月，五谷既登，家有储稸。礼记曰：国无九年之蓄曰不足。韦昭曰：虞，度也。左氏传，王曰：余一人闵闵焉，如农夫之望岁也。三季之衰，皆此物也。国语：郭偃曰：夫三季王之亡，宜也。韦昭曰：季，末也。三季王，桀、纣、幽王也。今圣上昧旦丕显，夕惕若栗。昧旦丕显，已见东京赋。周易曰：君子夕惕若厉。尔雅曰：栗，惧也。图匮於丰，防俭於逸。言常节约以戒不虞，故图乏者必於丰殷，御俭者在於奢逸也。广雅曰：俭，少也。钦哉钦哉，惟谷之恤。尚书曰：钦哉钦哉，惟刑之恤哉！展三时之弘务，致仓廪於盈溢。国语，虢文公曰：三时务农，一时讲武。韦昭曰：三时，春、夏、秋也。管子曰：仓廪实则知礼节。蔡邕月令章句曰：谷藏曰仓，米藏曰廪。固尧汤之用心，而存救之要术也。汉书，董仲舒对策曰：陛下亲耕籍田，以为农先，此亦尧舜之用心也。若乃庙祧有事，祝宗诹日。庙祧，已见西京赋。礼记曰：宗祝在庙。郑玄曰：宗，宗人也。祝，接神者也。毛诗笺曰：后稷既为郊祀之酒，则诹谋其日。应劭汉书注曰：诹，谋也。簠簋普淖，则此之自实。周礼曰：舍人，凡祭祀，共簠簋，实之陈之。仪礼曰：孝孙某敢用嘉荐。郑玄曰：普淖，黍稷也。普，大也。淖，和也。德能大和，乃有黍稷，故以为号云。淖，乃孝切。缩鬯萧茅，又於是乎出。左氏传，管仲曰：尔贡苞茅不入，王祭不供，无以缩酒。周礼曰：鬯人，酿秬以为酒。又曰：甸师，祭祀共萧茅。杜子春曰：萧，香蒿也。郑玄曰：既荐，然後爇萧合馨香，茅以缩酒。国语，虢文公曰：上帝之粢盛，於是乎出。黍稷馨香，旨酒嘉栗。左氏传，季良奉酒醴以告曰：嘉栗旨酒。谓其上下皆有嘉德而无违心，所谓馨香无谗慝。杜预曰：栗，谨敬也。宜其民和年登，而神降之吉也。左氏传，季梁奉粢盛以告曰：洁粢丰盛。谓其三时不害，而人和年丰也。郑玄周礼注曰：登，成也。左氏传曰：致其禋祀，於是乎人和而神降之福。古人有言曰：圣人之德，无以加於孝乎！夫孝，天地之性，人之所由灵也。孝经，曾子曰：敢问圣人之德，无以加於孝乎？子曰：天地之性人为贵，人之行莫大於孝。夫圣人之德，又可以加於孝乎？汉书曰：人，有生之最灵者也。昔者明王以孝治天下，其或继之者，鲜哉希矣！孝经，子曰：昔者明王之以孝理天下也。论语，子曰：其或继周者，虽百世可知也。逮我皇晋，实光斯道。郑玄毛诗笺曰：光，明也。斯道，谓孝道也。仪刑孚于万国，爱敬尽於祖考。毛诗曰：仪刑文王，万国作孚。毛苌曰：孚，信也。孝经，子曰：爱敬尽於事亲，而德教加於百姓。故躬稼以供粢盛，所以致孝也。尚书大传曰：王者躬耕，所以供粢盛。五经要义曰：天子藉田千亩，所以先百姓而致孝敬也。劝穑以足百姓，所以固本也。西京赋曰：劝穑於原陆。论语，孔子曰：百姓足，君孰与不足？尚书曰：民惟邦本，本固邦宁。何晏论语注曰：本，基也。能本而孝，盛德大业至矣哉！周易曰：盛德大业至矣哉。此一役也，而二美具焉。一役，谓籍田也。二美，谓能本而孝也。左氏传，阴饴甥曰：此一役也。秦可以霸。不亦远乎，不亦重乎！论语文也。敢作颂曰： 
思乐甸畿，薄采其茅。茅，即上甸师之所供者。毛诗曰：思乐泮水，薄采其芹。毛苌曰：薄，辞也。大君戾止，言藉其农。周易曰：大君有命。毛诗曰：鲁侯戾止，言观其旂。毛苌曰：戾，来也。止，至也。其农三推，万方以祗。礼记曰：耕藉，然後诸侯知所以敬。尔雅曰：祗，敬也。耨我公田，实及我私。郑玄周礼注曰：耨，耘耔也，奴豆切。毛诗曰：雨我公田，遂及我私。我簠斯盛，我簋斯齐。礼记曰：天子藉田，以事天地山川，以为齐盛。毛苌诗传曰：器实曰齐，在器曰盛。齐，音资。我仓如陵，我庾如坻。毛诗曰：我仓既盈，我庾惟亿。又曰：曾孙之庾，如坻如京。郑玄曰：庾，露积谷也。坻，水中高地。念兹在兹，永言孝思。言念此黍稷，在此祭祀也。尚书，禹曰：念兹在兹。毛诗曰：永言孝思。人力普存，祝史正辞。左氏传，季梁曰：上思利人，忠也。祝史正辞，信也。故奉牲以告曰：博硕肥腯，谓人力之普存也。神祇攸歆，逸豫无期。左氏传，楚子曰：能歆神人。杜预曰：歆，享也。毛诗曰：尔公尔侯，逸豫无期。一人有庆，兆民赖之。尚书，王曰：一人有庆，兆民赖之。 
出处三《桃花源记》  桃花源记
出处三原文晋太元中，武陵人捕鱼为业。缘溪行，忘路之远近。忽逢桃花林， 夹（jiā）岸数百步，中无杂树，芳草鲜美，落英缤纷。渔人甚异之。复前行，欲穷其林。 
林尽水源，便得一山，山有小口，仿佛若有光。便舍（shě）船，从口入。初极狭，才通人。复行数十步，豁（huò）然开朗。土地平旷，屋舍（shè）俨（yǎn）然，有良田美池桑竹之属。阡（qiān）陌（mò）交通，鸡犬相闻。其中往来种（zhòng）作，男女衣着（zhuó），悉如外人。黄发垂髫（tiáo），并怡然自乐。 
见渔人，乃大惊，问所从来。具答之。便要（yāo）还家，设酒杀鸡作食。村中闻有此人，咸（xián）来问讯。自云先世避秦时乱，率妻子邑（yì）人来此绝境，不复出焉，遂与外人间隔。问今是何世，乃不知有汉，无论魏晋。此人一一为具言所闻，皆叹惋。余人各复延至其家，皆出酒食。停数日，辞去。此中人语（yǔ）云：“不足为外人道也。” 
既出，得其船，便扶向路，处处志之。及郡下，诣（yì）太守，说如此。太守即遣人随其往，寻向所志，遂迷，不复得路。 
南阳刘子骥（jì），高尚士也，闻之，欣然规往。未果，寻病终。后遂无问津者。 [2]
出处三译文东晋太元年间，有个武陵人靠捕鱼为生。（一次渔人）沿着小溪（划船），往前行，忘记了路程多远。忽然遇到一片桃花林，溪水两岸几百步以内，中间没有别的树木，花和草鲜嫩美丽，地上的落花繁多。渔人对此感到非常惊异。(渔人)又向前划去，想走到那片林子的尽头。 
桃花林在溪水发源的地方没有了，（在那里）便看到一座山，山边有个小洞，隐隐约约好像有光亮。（渔人）就舍弃船上岸，从小洞口进入。起初洞口很狭窄，仅能容一个人通过。（渔人）又向前走了几十步，一下子变得开阔敞亮了。只见土地平坦宽阔，房屋整整齐齐，有肥沃的土地，美好的池塘，桑树竹林之类。田间小路交错相通，（村落间）能互相听到鸡鸣狗叫的声音。村里面，来来往往的行人，耕种劳作的人，男男女女的衣着装束不像桃花源外的世人，老人和小孩都高高兴兴，自得其乐。 
（桃花源的人）一见渔人，就大为惊奇，问他是从哪里儿来的。（渔人）细致详尽地回答了他们，人们就把渔人请到自己家里，摆酒杀鸡做饭款待他。村里人听说来了这么一个客人，都来打听消息。（他们）自己说他们的祖先（为了）躲避秦时的战乱，率领妻子儿女和同乡人来到这个与外界隔绝的地方，不再出去了，于是就同外界的人隔绝了。他们问（渔人）现在是什么朝代，（他们）竟然不知道有汉朝，更不必说魏朝和晋朝了。这个渔人一一地给（桃花源中的人）详细地诉说他知道的事情，（他们）听了都很惊叹惋惜。其余的人又各自邀请渔人到他们家里，都拿出酒菜饭食来款待他。（渔人）居住了几天，告辞离开。这里面的人告诉他说：“（这里的情况）不值得对外界的人说啊！” 
（渔人）出来后，找到了他的船，就沿着先前的路回去，（一路上）处处标上记号。（渔人）到了武陵郡，便去拜见太守，把这些情况作了禀报。太守立即派人随同他前往，寻找先前所做的记号，结果迷了路，再也找不到通向桃花源的路了。 南阳人刘子骥，（是个）高尚的名士，听说了这件事，高兴地计划要前往（探访）。没有实现，不久生病死了。此后（再也）没有探访（桃花源）的人了。[2]
成语示例
1、改革开放后,乡村两旁,黄发垂髫都喜笑颜开.
2、男女衣著，悉如外人；黄发垂髫，并怡然自乐。 ◎东晋·陶潜《桃花源诗并记》